הליך ההדחה של דונלד טראמפ (2021)

הליך ההדחה של דונלד טראמפ ב-2021 (או הליך ההדחה השני של דונלד טראמפ) הוא הליך פוליטי משפטי שהחל בעקבות ההסתערות על הקפיטול. בהליך זה, הודח דונלד טראמפ, נשיאהּ ה-45 של ארצות הברית, בפעם השנייה על ידי בית הנבחרים האמריקאי של הקונגרס ה-117 של ארצות הברית ב-13 בינואר 2021, שבוע ימים בטרם תום נשיאותו. בית הנבחרים, בשליטה של המפלגה היריבה, המפלגה הדמוקרטית, אימץ סעיף הדחה בודד: הסתה להתקוממות. טראמפ הוא נשיא ארצות הברית היחיד (כמו גם נושא משרה פדרלית כלשהי) שהודח פעמיים על ידי בית הנבחרים, וגם היחיד שזוכה פעמיים במשפט ההדחה בסנאט, כאשר גם הליך ההדחה הקודם התקיים בזיכוי בסנאט בפברואר 2020. הרקע להליך ההדחה השני במספר של טראמפ, הוא ניסיונו של טראמפ לערער על תוצאות הבחירות לנשיאות ארצות הברית 2020. בסעיפי ההדחה הוזכרו, בין היתר, שיחת הטלפון טראמפ–רפנספרגר (אנ'), וכן טענות על הסתה להסתערות מצד טראמפ על מתחם הקפיטול שבוע קודם לכן. זמן קצר לאחר ההסתערות על הקפיטול מצד תומכי טראמפ, אמרה ננסי פלוסי, יושבת ראש בית הנבחרים, כי על בית הנבחרים להדיח את טראמפ על שהמריץ "מרד מזוין נגד אמריקה", אם הוא לא יודח בידי הקבינט שלו באמצעות התיקון ה-25 לחוקת ארצות הברית. ב-11 בינואר הציבה פלוסי אולטימטום בפני סגן הנשיא מייק פנס להפעיל את התיקון ה-25 תוך 24 שעות, אחרת איימה כי בית הנבחרים ימשיך בהליך ההדחה. ב-12 בינואר, במכתב שמוען לפלוסי, הבהיר פנס כי הוא לא יפעיל את סעיף 4 לתיקון ה-25, מתוך אמונה כי אין פעולה זו "לטובת אומתנו או תואמת את חוקתינו". במקביל, רוב בבית הנבחרים, כולל רפובליקני אחד (אדם קינזינגר), קיבל החלטה הקוראת לפנס להפעיל את התיקון ה-25 או שבית הנבחרים יפעל להדיח את טראמפ. ב-11 בינואר 2021, 5 ימים בלבד אחרי אירועי הקפיטול, הוצג סעיף ההדחה בפני מליאת הנבחרים, בו הואשם טראמפ ב"הסתה להתקוממות נגד הממשלה הפדרלית של ארצות הברית ופעולות בלתי-חוקיות בקפיטול". סעיף ההדחה הוצג תחת חסותם של למעלה מ-200 חברי בית הנבחרים. משפט ההדחה בסנאט הסתיים כמו קודמו, בזיכויו של טראמפ. ההדחה של טראמפ על ידי בית הנבחרים היא הפעם הרביעית בהיסטוריה של ארצות הברית בה הודח נשיא מכהן בידי בית הנבחרים. בעבר הודחו בידי בית הנבחרים הנשיאים, אנדרו ג'ונסון (ב-1868), וביל קלינטון (בשנת 1999). בהדחת טראמפ תמכו עשרה נציגים רפובליקנים, מה שהפך אותה להדחה זו בעלת ההסכמה הרחבה ביותר להדיח נשיא בקרב חברי מפלגתו. בנוסף, הייתה זו ההדחה הראשונה בה הצביעו כל חברי סיעת הרוב בבית הנבחרים פה אחד בעדה. זו הייתה הפעם הראשונה שיושב ראש בית הנבחרים של ארצות הברית, (ננסי פלוסי) מוביל הליך הדחה שני שהסתיים בזיכוי. על פי חוקת ארצות הברית יש מספר אפשרויות להעברת סמכויות הנשיא: אם הנשיא מתפטר מתפקידו, סגן הנשיא (מייק פנס במקרה זה) הופך לנשיא. במקרה הזה היה מתמנה פנס לתפקיד הנשיא ה-46 של ארצות הברית, רק מספר ימים לפני מועד השבעתו של ג'ו ביידן, 20 בינואר 2021. אם מופעל סעיף 4 בתיקון ה-25 לחוקה האמריקאית, הנשיא המכהן ממשיך להחזיק בתואר "הנשיא" אך סגן הנשיא הופך לנשיא ארצות הברית בפועל, ונוטל לידיו את כל סמכויותיו. סעיף זה לא הופעל מעולם. כדי להפעיל את הסעיף הזה נדרשת הסכמת סגן הנשיא ורוב חברי הקבינט. הסמכויות עוברות מייד לסגן הנשיא. אולם אם הנשיא מתנגד, נדרשת הסכמה של שני שלישים מהחברים בשני בתי הקונגרס להמשך העברת הסמכויות. אם הליך הדחה מושלם בבית הנבחרים ולאחר מכן הנשיא מורשע בסנאט, סגן הנשיא הופך לנשיא באופן מיידי. במקרה הנדון טראמפ היה הופך לנשיא הראשון בהיסטוריה של ארצות הברית שמורשע במשפט שכזה. לאחר ההסתערות על הקפיטול בינואר 2021 על ידי תומכיו של נשיא ארצות הברית היוצא דונלד טראמפ, האשימו אותו גורמים ממשלתיים בשידול לאלימות וקראו להדיחו מתפקידו. חברי המפלגה הדמוקרטית והרפובליקנית בקונגרס, בהם יושבת ראש בית הנבחרים ננסי פלוסי, מנהיג המיעוט הדמוקרטי בסנאט צ'אק שומר, וגורמים אחרים קראו לשלול מיידית מטראמפ את כל סמכויותיו לפי סעיף 4 לתיקון ה-25 לחוקה האמריקאית, לדרוש את התפטרותו המיידית מתפקידו, או להדיח אותו מתפקידו באמצעות הליך הדחה. על פי בנג'י סרלין, פרשן פוליטי של חדשות NBC, נכון לערב ה-7 בינואר, למעלה מ־200 חברי בית הנבחרים וסנאטורים קראו לסילוקו של טראמפ באמצעות הפעלת התיקון ה-25 או לחלופין התחלת הליך הדחה. יושבת ראש בית הנבחרים ננסי פלוסי אמרה כי בית הנבחרים יפעל להדחת טראמפ בשל הסתה ל-"מרד מזוין נגד אמריקה" אם הקבינט שלו לא ישלול ממנו את סמכויותיו וידיח אותו מתפקידיו באמצעות התיקון ה-25 לחוקה האמריקאית. דובר מטעם הבית הלבן הגיב כי הליך הדחה פוליטי זה מטעם הדמוקרטים, 12 יום לפני סיום כהונתו של טראמפ, רק יגרום לפילוג המדינה, בזמן שטראמפ קרא לאיחוי ולאחדות. ב-13 בינואר 2021 התכנס בית הנבחרים על מנת להצביע על הדחתו של הנשיא בעוון הסתה להתקוממות. להלן תוצאות ההצבעה: ערך מורחב – משפט ההדחה השני של דונלד טראמפ לאחר הדחה בבית הנבחרים, על הנשיא לעמוד למשפט מול הסנאט, שחבריו משמשים חבר המושבעים, ובו משמש שופט נשיא בית המשפט העליון של ארצות הברית. בפועל, משפט ההדחה בסנאט שבשליטת המפלגה הדמוקרטית, נוהל בידי הנשיא הזמני של הסנאט פטריק לייהי הדמוקרטי, שבמקביל היה מושבע (לייהי הביע את דעתו מראש שיש להרשיע את טראמפ). פתיחת משפט ההדחה נדחתה עד לאחר שטראמפ סיים את תפקידו, ובמשפט הדחה של נשיא לשעבר, ולא הייתה חובה שהמשפט ינוהל בידי נשיא בית המשפט העליון של ארצות הברית ג'ון רוברטס. המשפט הסתיים בזיכויו של טראמפ. לאחר ההצבעה על הזיכוי, אמר מיץ' מקונל שאין ספק שטראמפ אחראי מבחינה מעשית ומוסרית לעורר את אירועי ההסתערות על הקפיטול אבל הוא הצביע נגד בשל קשיים הקשורים לחוקת ארצות הברית. ניסיון הפיכת תוצאות הבחירות לנשיאות ארצות הברית ב-2020 הליך ההדחה של דונלד טראמפ (2019–2020) משפט ההדחה של נשיא ארצות הברית ביל קלינטון מדיה וקבצים בנושא הליך ההדחה של דונלד טראמפ בוויקישיתוף טד בראט, US Capitol secured, 4 dead after rioters stormed the halls of Congress to block Biden's win, באתר CNN‏, 7 בינואר 2021 (באנגלית) Democrats give VP Mike Pence ultimatum to remove Trump from White House, באתר BBC News‏, 11 בינואר 2021 (באנגלית) אלנה וייז, House Approves 25th Amendment Resolution Against Trump, Pence Says He Won't Invoke, באתר NPR‏, 12 בינואר 2021 (באנגלית) הגרדיאן ו-AP, הדמוקרטים הציגו את סעיף ההדחה נגד טראמפ: "הסית להתקוממות", באתר הארץ, 11 בינואר 2021 אלכס מו, דרה גרגוריאן ורבקה שבד, Lawmakers called back to D.C. to vote on Trump's impeachment, removal under 25th Amendment, באתר NBC News‏, 11 בינואר 2021 (באנגלית) ליסה מסקרו, מרי קלייר ג'לוניק, ג'ונתן למייר ואלן פראם, Trump impeached after Capitol riot; historic second charge, באתר AP‏, 12 בינואר 2021 (באנגלית) בארט ג'נסן, מורין גרופ, ניקולס וו, דייוויד ג'קסון, Live impeachment updates: Donald Trump impeached for ‘incitement’ of mob attack on US Capitol, באתר USA Today‏, 12 בינואר 2021 (באנגלית) שונם סת', Trump's 2nd impeachment is the most bipartisan in US history, באתר Business Insider‏, 13 בינואר 2021 (באנגלית) Bomboy, Scott (12 באוקטובר 2017). "Can the Cabinet "remove" a President using the 25th amendment? - National Constitution Center". National Constitution Center – constitutioncenter.org (באנגלית). נבדק ב-8 בינואר 2021. {{cite web}}: (עזרה)תחזוקה - ציטוט: url-status (link) Moneymaker, Anna (2021-01-07). "Calls to replace Trump via the 25th Amendment are growing. Here's why it's never happened before". History & Culture (באנגלית). נבדק ב-2021-01-08.{{cite web}}: תחזוקה - ציטוט: url-status (link) "Capitol riot: Democrats seek Trump's removal from office". BBC News. 7 בינואר 2021. נבדק ב-7 בינואר 2021. {{cite news}}: (עזרה) סוכנויות הידיעות, התיקון ה-25 לחוקה: השרים יכולים להדיח את טראמפ, באתר ynet, 7 בינואר 2021 @BenjySarlin (7 בינואר 2021). "Now over 200+ House and Senate members calling for Trump's removal via 25A or impeachment per our ongoing tally by @bkamisar @Ed_Demaria @mel_holzberg" (Tweet) – via Twitter. {{cite web}}: (עזרה) Conradis, Brandon (7 בינואר 2021). "Pelosi vows to impeach Trump again — if Pence doesn't remove him first". TheHill. {{cite web}}: (עזרה) רויטרס, ניו יורק טיימס, אי-פיו והארץ, דיווח: הדמוקרטים מתכוונים להציג ביום שני סעיפי הדחה נגד טראמפ, באתר הארץ, 9 בינואר 2021 White House says impeachment would further divide the country, באתר פוקס ניוז שני מושבים בבית הנבחרים, מחוז הקונגרס החמישי של לואיזיאנה ומחוז הקונגרס ה-22 של מדינת ניו יורק, היו לא מאוישים בעת ההצבעה. חוקת ארצות הברית לא דורשת זאת במפורש עד היום שימש נשיא בית המשפט כשופט, ויש הבנה נרחבת בין המומחים לחוקה ששופט עליון ישמש כשופט במשפט הדחה נתן גוטמן, בן יניב ומואב ורדי, משפט ההדחה של טראמפ: לא הושג הרוב הדרוש בסנאט להדחתו, באתר כאן – תאגיד השידור הישראלי, 13 בפברואר 2021 Sprunt, Barbara (2021-02-13). "After Voting To Acquit, McConnell Torches Trump As Responsible For Riot". NPR (באנגלית). נבדק ב-2022-01-08.